《秋思》
明代·揭轨

绮窗红烛淡秋光，凤帐流苏减夕香。
机杼隔花闲翠户，辘轳临夕冻银床。
秋风紫塞书千里，夜月清砧泪数行。
望断金鞍秋又杪，芙蓉零落玉池霜。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。